OpenLLM-France/wikimedia huggingface dataset:
# Detmold

Detmold Alemaniako udalerria da. Ipar Renania-Westfalia estatuan kokatuta dago, [[Lippe barrutia|Lippe]] barrutian. 2014an 73.449 biztanle zituen 129,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q3922
* Multimedia: Detmold / Q3922
* Webgune ofiziala
# Detern

Detern Alemaniako udalerria da. Saxonia Beherea estatuan dago, [[Leer barrutia|Leer]] barrutian. 2014an 2.673 biztanle zituen 43,3 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559632
* Multimedia: Detern / Q559632
# Detian-Banyue ur-jauziak

Detian-Banyue ur-jauziak (txinera tradizionalez: 德天瀑布 eta 板約瀑布; vietnameraz: Thác Bản Giốc eta Thác Đức Thiên), Txinako Herri Errepublika eta Vietnam bitartean dauden bi ur-jauziak dira. Izen bana dute ur-jauziek txineraz, vietnameraz, ordea, ur-jauzi bakar bat bezala izen bakarra dute

## Kokapena

Ur-jauziak Txinako Guangxi probintziako Daxing konderrian eta Vietnamgo Cao Bằng probintziako Trung Khanh barrutian zehar hedatzen dira, Hanoitik 272 kilometro iparraldera.

## Ikus, gainera

* Txinako geografia
* Vietnamgo geografia

## Kanpo estekak

* (Ingelesez) Ur-jauzien argazki galeria..
* Datuak: Q983252
* Multimedia: Ban Gioc Waterfalls / Q983252
# Daniel Txopitea

Daniel Txopitea Guinda (Ermua, Bizkaia, 1950eko otsailaren 24a - Donostia, 1997ko urtarrilaren 27a) euskal herritar margolaria eta eskultorea izan zen. Bi urte zituela Eibarra joan zen, eta gerora hantxe ikasi zuen lanbidea bere kabuz. Enkoari, Lekarok eta (Fernando Beorlegirekin eta Iñaki Larrañagarekin batera) Gorutztaldeak sortu zituen.

## Bizitza

Txikitan, sorkuntza artistikorako gaitasuna izan arren, bere prestakuntza osatzeko modurik ez zuen izan. 1966an lanean hasi zen Eibarko enpresa batean, eta geroago, lantegi horretan bertan, marrazkilari-lana egin zuen. Hasierako urte horietan hainbat sari eskuratu zituen, Mutriku, Deba eta Zarautzen, esaterako. Debako Arte Eskolaren sorreran parte hartu zuen, eta 1970ean, beste hainbat artistarekin batera (Fernando Beorlegi, Paulino Larrañaga eta Marino Plaza), lantegi batean jardun zuen. 1974an Gorutz taldearen sortzaile izan zen lagun horiekin beraiekin.
Euskal Herriko gainerako artegileekin harreman estua izan zuen, horien artean, Jorge Oteizarekin. 1980an, Bilboko Arte Ederren Museoan, La Trama del Arte Vasco talde-erakusketan parte hartu zuen. Garai horretan errealismo soziala islatu zuen Txopiteak bere lanetan. 1976an Zarautza aldatu zen, eta bere lantegia ireki zuen, bertako Mendizabal baserrian. Arte kritikari gisa artikuluak argitaratu zituen La Voz de España, El Correo egunkarietan eta Cine Club Vasco aldizkarian. Artikulugile modura aritzeaz gain, literaturgintzan ere jardun zuen, bi eleberri eta hainbat kontakizun kaleratuz. Erakusketak ere egin zituen, Euskal Herrian zein Euskal Herritik kanpo, Mallorca, Erroma, Chicago, Murtzia, Tenerife, eta Zaragozan, esaterako. Donostiako Altxerri Erakustokiko zuzendari gisa lan egin zuen 1987 eta 1990. urteen artean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ San Martin, Juan. (1997-2-9). «Daniel Txopitea sorkuntza bideetan» Argia.
* Datuak: Q8353697
# Daniel Ugarte pilotalekua

Daniel Ugarte pilotalekua Lapurdiko Hendaia udalerrian dagoen pilotaleku gunea da. Gunean, pilotalekua eta trinket bat daude.
Pellot karrikan dago. Pilotalekuak 1.500 lagunentzako edukiera du, trinketak berriz 100 lagunentzako. Horretaz gain, ostatua eta jatetxea ere baditu.

## Kanpo estekak

* Datuak: Q25476970
# Daniel Vidart

Daniel Darío Vidart Bartzabal (Paysandú, Uruguai, 1920ko urriaren 7a - Montevideo, 2019ko maiatzaren 14a) uruguaitar antropologoa eta idazlea izan zen.

## Bizitza

1940 eta 1945 urteen bitartean Zuzenbidea eta Gizarte Zientziak ikasi zituen Errepublikaren Unibertsitatean. Ondoren, 1978 eta 1984 urteen bitartean Ingeniaritza ikasi zuen Kolonbiako Unibertsitate Nazionalean.
1952 eta 1958 bitartean Uruguaiko Hedatze, Emankizun eta Ikuskizunen Zerbitzu Ofizialeko (gaztelaniaz: Servicio Oficial de Difusión, Representaciones y Espectáculo edo SODRE) zuzendariordea izan zen.
1972 eta 1973 bitartean Kultura Antropologiako irakasle egon zen Txileko Unibertsitatean. 1985etik 1988ra Errepublikaren Unibertsitateko Antropologia katedraduna izan zen.

## Lanak

* Tomás Berreta. La Industrial, Montevideo, 1946
* Esquema de una Sociología Rural Uruguaya. Abeltzaintza eta Nekazaritza Ministerioa, Montevideo, 1948
* Sociología Rural. Salvat, Bartzelona, 2 vol. 1960
* Teoría del tango. Banda Oriental, Montevideo, 1964
* Los pueblos prehistóricos del territorio uruguayo. Centro Paul Rivet, Montevideo, 1965
* Caballos y jinetes. Pequeña historia de los pueblos ecuestres. Arca, Montevideo, 1967;
* El paisaje uruguayo. El medio biofísico y la respuesta cultural de su habitante. Alfa, Montevideo, 1967
* El tango y su mundo. Tauro, Montevideo, 1967
* Ideología y realidad de América. Errepublikaren Unibertsitatea, Montevideo, 1968
* El legado de los inmigrantes (Renzo Pi Hugarterekin), Nuestra Tierra, Montevideo, 1969-1970
* Los muertos y sus sombras. Cinco siglos de América. Banda Oriental, Montevideo, 1993
* El juego y la condición humana. Banda Oriental, Montevideo, 1995
* El mundo de los charrúas. Banda Oriental, Montevideo, 1996
* Los cerritos de los indios del Este uruguayo. Banda Oriental, Montevideo, 1996
* La trama de la identidad nacional, Banda Oriental, Montevideo:
** 1. liburukia: Indios, negros, gauchos, 1997
** 2. liburukia: El diálogo ciudad – campo, 1998
** 3. liburukia: El espíritu criollo, 2000
* Un vuelo chamánico. Fin de Siglo argitaletxea, Montevideo, 1999;
* El rico patrimonio de los orientales. Banda Oriental, Montevideo, 2003
* Cuerpo vestido, cuerpo desvestido. Antropología de la ropa interior femenina. (Anabella Loyrekin). Banda Oriental, Montevideo, 2000
* Los fugitivos de la historia. Banda Oriental, Montevideo, 2009
* Tiempo de Navidad. Una antropología de la fiesta. (Anabella Loyrekin). Banda Oriental, Montevideo, 2009.
* Uruguayos. 2012
* Tiempo de carnaval. 2013
* Marihuana, la flor del cáñamo. Ediciones B. 2014
* Datuak: Q5798762
# Daniel Vickerman

Daniel Joseph Vickerman (Lurmutur Hiria, 1979ko ekainaren 4a -Sydney, 2017ko otsailaren 18a) Hegoafrikan jaiotako australiar errugbilaria izan zen, bigarren lerroan aritu zena.
# Das Ende ist mein Anfang

Das Ende ist mein Anfang 2010eko germano-italiar pelikula da, Jo Baierrek zuzenduta eta Folco Terzani eta Ulrich Limmer-ek idatzita. Gidoia oinarrituta dago izenburu bera daukan "best-seller" liburu autobiografikoan, Tiziano Terzani kazetariak idatzita eta hil ostean argitaratua.

## Sinopsia

Oharra: Atal honek istorio osoa edo amaiera argitzen du.
Tiziano Terzanik idazten dio Folco semeari, daukan tumoreak bizitzaren azken fasera eraman duela jabetuta, eta eskatzen dio Orsigna (Pistoia) herrixkara joateko, gelditzen zaizkion azken egunak elkarrekin igarotzeko. Semearen itzulerak ekarriko du bien arteko elkarrizketa sakona, non aitak kontatzen dion bere kazetari bizitza Asian, bere esperientzia espiritualak, bizitzari eta gizakiari buruzko hausnarketak, eta bere aldarte egoera heriotzaren aurrean. Lasaitasuna transmitituko dio familiari, heriotzaren beldur barik eta barneko bakean.

## Aktoreak

* Bruno Ganz - Tiziano Terzani
* Elio Germano - Folco Terzani
* Erika Pluhar - Angela Terzani
* Andrea Osvárt - Saskia Terzani
* Nicolò Fitz-William Lay - Novi

## Ikus, gainera

* Zainketa aringarriak eta zinema

## Kanpo estekak

* Internet Movie Database-an
* Datuak: Q834460
# Darłowo landa-udalerria

Darłowo ( (Audio·info)) Poloniako Mendebaldeko Pomeraniako voivoderriko landa-udalerri bat da, Sławno barrutian kokatuta. 269,45 km²ko azalera du eta 2017ko datuen arabera 8044 biztanle zituen.

## Kanpo estekak

* Udalaren webgunea
* Datuak: Q557608
* Multimedia: Gmina Darłowo / Q557608
ieaMendebaldeko Pomeraniako voivoderriko udalerriak :
# Das

Das Kataluniako udalerria da, Cerdanya eskualdean eta Gironako probintzian kokatua. 2009ko urtarrilaren 1eko erroldaren arabera 227 biztanle zituen. 14,9 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 389 | 378 | 346 | 289 | 241 | 209 | 240 | 204 | 134 | 142 | 151 | 227 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea.
* Datuak: Q13734
* Multimedia: Das, Catalonia / Q13734
# Darío de Regoyos

Darío de Regoyos y Valdés (Ribeseya, Asturias, Espainia, 1857ko azaroaren 1a - Bartzelona, Katalunia, 1913ko urriaren 29a) espainiar pintorea izan zen.

## Biografia

Arkitekto baten semea zen. San Fernandoko Arte Ederretako eskolan egin zituen pinturako ikasketak.
Parisa joan zen 1880an eta Bruselara, gero. Ensor, Rodin eta Signacekin batera, ohiko arauen kontra zegoen "XXak" Belgikako pintore taldeko kide izan zen. Talde horrek antolatutako erakusketetan parte hartu zuen 1884-1893 urteetan.
Bidaia ugari egin zituen, Euskal Herrira, besteak beste, europar pintore eta idazleekin batera; 1888an Espainian zehar egindako bidaian La España Negra bilduma egin zuen. Lan horretan Espainiako eta Euskal Herriko irudiak, dramatikoak askotan, agertzen dira, batez ere.
Lehen lanetan iluntasuna nagusia bazen ere, inpresionismoaren eraginez kolore argiagoak eta biziagoak erabili zituen gero. Oso erakusketa garrantzitsu eta arrakastatsuak egin zituen Euskal Herrian eta Europako beste zenbait herritan.
1898an Donostian bizi izan zen eta Bartzelonan eman zituen bere bizitzako azken bi urteak.
Inpresionismoarekin harreman handiena izan zuen espainiar pintorea izan zen. Lan nagusiak: Pueblo de la costa cantábrica, Paisaje, Diligencia en Segovia eta El aguacero.
Durangoko kale batek Darío de Regoyos izena darama.

## Irudi galeria

* Gau elurtua Haarlemen (1886).
* Euskal festa (1890eko hamarkada).
* Bilboko plaza (1892).
* Darroko lasterketa.
* Pesasko atea.
* Alhambrako ikuspegia.
* Hernaniren paisaia (1900).
* Ostiral Santua Urduñan (1903).
* Arbendolondoak loretan (1905).
* Kontxa, gauez (1906).
* Bilboko labe garaiak (1908).
* Bilboko portua (1910).
* Plentzia (1910).
* Oilategia (1912).

## Erreferentziak

* ↑ «Dario de Regoyos Kalea - Callejero de Durango - Callejero.net» durango.callejero.net (Noiz kontsultatua: 2021-11-01).
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1837855
* Multimedia: Darío de Regoyos / Q1837855
# Darío Álvarez

Darío Rafael Álvarez Espinal,, (Santiago (Dominikar Errepublika), 1989ko urtarrilaren 17a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ Dario Alvarez olympedia.org (Ingelesez)

## Kanpo estekak

* Datuak: Q17745614
* Multimedia: Darío Álvarez / Q17745614
# Das Boot

Das Boot (euskaraz: «Ontzia») 1981eko Wolfgang Petersen alemaniar zinema zuzendariaren filma bat da. 1973ko Lothar-Günter Buchheim idazlearen izen bereko Das Boot eleberrian oinarritua dago.
Filma Bigarren Mundu Gerran girotua dago, U-Boot itsaspekoa eta bere eskifaiaren fikziozko istorioa kontatzen da. Atlantikoko guduan aliatuen gerraontzien ehizan alemaniarren izandako kemen eta burugogorkeria ere erakusten da, Heinrich Lehmann-Willenbrock komandantearen agindupeko benetako U-96 modeloa, U-Boot VII mailakoa, protagonista nagusia delarik.

## Sinopsia

Oharra: Atal honek istorio osoa edo amaiera argitzen du.
1942, Bigarren Mundu Gerra bete-betean. U-96 alemaniar itsaspekoa Frantziako Arroxelako portutik itsasoratu berria da, bere misioa ahal bezainbeste britainiar zamaontzi hondoratzea da. Baina britainiar zamaontziez osatutako taldeak gerraontziz gero eta babestuagoak daude, honek alemaniar itsaspekoen betebeharra askoz ere zail eta arriskutsuagoa bilakatzen duelarik. Misioa aurrera doan heinean, itsaspeko eskifaia gero eta froga fisiko eta psikologiko latzagoak jasan beharko ditu.

## Pertsonaiak

* Jürgen Prochnow : Henrich Lehmann-Willenbrock kapitaina
* Herbert Grönemeyer : Werner tenientea, gerra korrespontsala
* Klaus Wennemann : Fritz Grade, ingeniari buruzagia
* Hubertus Bengsch : 1. teniente
* Martin Semmelrogge : 2. teniente
* Bernd Tauber : Kriechbaum
* Erwin Leder : Johann
* Martin May : Ullman
* Heinz Hoenig : Hinrich
* Uwe Ochsenknecht : Bosun buruzagia

## Ikus gainera

* U-Boot

## Kanpo estekak

* Das Boot filmaren webgunea (Ingelesez)
* Das Boot filmaren IMDBko fitxa irakurgai
* Datuak: Q62730
* Multimedia: Das Boot / Q62730
# Darío Villalba

Darío Villalba Flores (Donostia, 1939ko otsailaren 22a – Madril, 2018ko ekainaren 16a) euskal herritar margolari eta argazkilari izan zen. Izotz gaineko patinatzailea izan zen, 1956ko neguko Olinpiar Jokoetan aritutakoa.

## Margolaria

Darío Villalba lanbidez margolaria zen, abangoardiaren jarraitzailea. Bere familia artearekin oso lotuta zegoen tradizioz.
Madrilgo San Fernandoko Arte Ederren eskolan ikasi zuen, eta 1957an zabaldu zuen bere lehen erakusketa. Aitzindaria izan zen margolaritza eta argazkilaritza uztartzen 1960ko urteetan. Gizakia muturreko egoeretan erakutsi zuen bere koadroetan, eta maiz hartu zituen mina, gaixotasuna eta heriotza bere sormen lanen gai nagusitzat.
Europako eta AEBetako bilduma publiko nahiz pribatu esanguratsuenetan agertzen dira bere lanak (Solomon Guggenheim, New Yorkeko Metropolitan museoa eta Osloko Arte Garaikidearen zentroa...). Madrilgo Reina Sofia zentroak atzera begirako erakusketa eskaini zion 2007an.
Euskal Herrian, besteak beste, Artium museoan, Donostiako San Telmo museoan, Kubo-Kutxa aretoan, Bilboko Guggenheim museoan eta Bilbo Arte aretoan erakutsi izan dituzte Villalbaren lanak, baita hainbat galeriatan ere.

## Sariak eta errekonozimenduak

* 1973an Sao Pauloko Pintura Biurtekoaren nazioarteko saria.
* 1979an Liubiliana ko arte Grafikoaren Biurtekoan Epaimahaiaren nazioarteko saria.
* 1983an Espainiako Arte Plastikoen Sari Nazionala jaso zuen.
* 2002tik Espainiako San Fernandoko Arte Ederren Errege Akademiako kidea zen.
* 2003an Arte Ederretako Merituen Domina

## Kirolaria

11 urterekin ikasi zuen izotz gainean patinatzen Filadelfian, garai hartan bere aita Espainiak bertan zuen kontsula zen eta. Geroago ere landu zuen eta 1956ko neguko Olinpiar Jokoetan aritzera heldu zen.

### Olinpiar Jokoak

Hona hemen Olinpiar Jokoetan izandako emaitzak:

### Munduko Txapelketa

Hona hemen Munduko Patinaje Artistiko Txapelketetan izandako emaitzak:

## Erreferentziak

* ↑ ¿Primer patinador español en unos Juegos?
* ↑ (Gaztelaniaz) S.L., Titania Cía. Editorial,. «Darío Villalba, el pintor del dolor y el temblor de vivir - Viernes, 30 Enero 2015 12:54» El Confidencial (Noiz kontsultatua: 2018-06-16).
* ↑ Sarasola, Ainhoa. (2018-06-16). «Dario Villalba artista donostiarra hil da» Berria (Noiz kontsultatua: 2018-06-16).
* ↑ Fitxa

## Kanpo estekak

* (Gaztelaniaz)(Ingelesez) Webgune ofiziala
* (Gaztelaniaz) Fitxa - www.coe.es
* Datuak: Q3016165
* Multimedia: Darío Villalba / Q3016165
# Darłowo

Darłowo (dar'łowo ahoskatua; polonieraz: Królewskie Miasto Darłowo, alemanez: Rügenwalde) Polonia ipar-mendebaldeko hiria da, Mendebaldeko Pomeraniako voivoderrian. Darłowo Itsaso Baltikoaren hegoaldeko kostaldean kokatua dago.

## Hiri senidetuak

* Hässleholm (Suedia)
* Nexø (Danimarka)
* Gardelegen (Alemania)
* Zingst (Alemania)
* Starý Hrozenkov (Txekia)
* Saint-Doulchard (Frantzia)

## Kanpo estekak

* Datuak: Q497138
* Multimedia: Darłowo / Q497138
# Das Cabinet des Dr. Caligari

Das Cabinet des Dr. Caligari Robert Wienek 1920an sorturiko filma da, Hans Janowitz eta Carl Mayerrek idatzia. Film mutu hau Alemaniako Espresionismoaren adierazle nagusia izan zen.

## Argumentua

* Oharra: Atal honek istorio osoa edo amaiera argitzen du.
Hipnotista ero batek (Werner Krauss) somnanbulu (Conrad Veidt) bat krimenak egiteko erabiltzen du.

## Aktoreak

* Werner Krauß: Dr. Caligari
* Conrad Veidt: Cesare
* Friedrich Feher: Francis
* Lil Dagover: Jane
* Hans Heinrich von Twardowski: Alan
* Rudolf Lettinger: Dr. Olsen
* Hans Lanser-Ludolff: agurea
* Henri Peters-Arnolds: doktor gaztea
* Ludwig Rex: kriminala
* Elsa Wagner: andrea

## Kanpo estekak

* (Ingelesez) Filma IMDB atarian
* Datuak: Q153886
* Multimedia: Das Cabinet des Dr. Caligari / Q153886
# Eguzkiaren sarrera (Boucher)

Eguzkiaren sarrera (frantsesez: Le Coucher du soleil) 1752ko oihal gainean François Boucherrek egindako margolana da. Egun Londresko Wallace Bilduman ikus daiteke.

## Historia

Lan hau eta bere parekoa, Ilunabarra, Madame de Pompadourrentzat enkargu pribatuak izan ziren, Manufacture Royale des Gobelins lantegirako eskala handiko modelo gisa. Margoetatik ekoiztutako tapizak 1754-1755 bitartean amaitu ziren eta erregearen logelan zintzilikatu ziren Bellevueko Châteaun. 1766ko apirilaren 28an bere bildumako gainerakoarekin batera saldu ziren eta beste lau bildumatik pasatu ziren 1855eko abuztuaren 2an Richard Seymour-Conway Hertfordeko laugarren markesak erosi aurretik. Bere bildumako gainerakoak bezala, orain Londresko Wallace Bilduman zintzilikatzen dira.

## Deskribapena

Eguneko erritmoa irudikatuz, Boucherrek alegoriaz eta sinbolismoz betetako bi lan sortu zituen. Eguzkiaren Ilunabarra lanean, Apolo jainkoa amaren besoetara itzultzen da, ilunabarrean berarekin batera, arrosa, marroi eta krema koloreek irudikatuta. Bi mihiseen lehen planoak ninfa eta naiaden gorputz biluziek betetzen dituzte, bata bestearekin gainjarriz, olatuen formetan oihartzun duten araberazko kurba sorta bat sortzeko. Zerua eta itsasoa elkartzeak Boucherren margolanen agertoki mitologikoa baieztatzen du. Koadroan 17 gizaki mitologiko daude ikusgai, zortzi emakume, hiru gizon eta sei haur. Bi zaldi zuri dotore barne.
Pastel harmoniatsuen, gorputz biluzi ederren eta ehundura gasatsuen eszena mitologiko hauek rokoko estetikaren dotorezia bisuala adierazten dute; haien dekorazio-izaera areagotu egiten da tapiz-diseinu gisa duten funtzioak, luxuzko eta modako etxe bat apaintzeko eta osatzeko balioko luketenak.

## Erreferentziak

* ↑ https://wallacelive.wallacecollection.org/eMP/eMuseumPlus?service=ExternalInterface&module=collection&objectId=65419&viewType=detailView
* ↑ https://web.archive.org/web/20221230104117/https://joyofmuseums.com/museums/united-kingdom-museums/london-museums/wallace-collection/the-setting-of-the-sun-by-francois-boucher/

## Kanpo estekak

* Datuak: Q3796075
# Eguzkitako betaurreko

Eguzkitako betaurrekoak koloreztatutako edo ilundutako betaurrekoak dira, begiak argi zuzen eta gogaikarritik babesteko.
Eguzkitako betaurrekoen armazoiak, orokorrean, metalez edo material sintetiko batez eginak daude, plastikoa edo nylona kasu. Lenteak izpi ultramoreen (UV) aurkako blokeo maila desberdinak izaten dituzte.
Kalitate oneko eguzkitako betaurrekoak maiz erabiltzea aholkatzen dute, aurpegira egokitzen direnak, frontetik eta alboetatik datozen izpietatik babesteko moduan, begi-osasunean ondorio kaltegarriak izan ditzaketen UV izpiak behar bezala iragaziz.

## Erreferentziak

* ↑ Elhuyar Hiztegia
* ↑ (Ingelesez) American Optometric Association. UV Protection – Sunglasses Shopping Guide. .

## Kanpo estekak

* Datuak: Q217541
* Multimedia: Sunglasses / Q217541
# Eguzkizko Muñoa mendilerroa

    Artikulu hau mendilerroari buruzkoa da; beste esanahietarako, ikus «Eguzkizko muinoa».
Eguzkizko Muñoa mendilerroa Nafarroa Garaian kokatuta dagoen mendilerro bat da. Bere punturik altuena Eguzkizko muinoa mendia da, 1.083 metrorekin.
Mendilerroan dagoen Eguzkizko muinoa mendiak ematen dio izena mendilerroari.

## Mendiak

* Eguzkizko muinoa, 1.083 m 43°06′03″N 1°52′41″W﻿ / ﻿43.1008139°N 1.8779891°W﻿ / 43.1008139; -1.8779891
* Petriketa, 1.057 m 43°06′00″N 1°53′04″W﻿ / ﻿43.1000755°N 1.8844294°W﻿ / 43.1000755; -1.8844294
* Baztarla edo Baztarrola gaina, 942 m 43°05′57″N 1°54′10″W﻿ / ﻿43.0992997°N 1.9029129°W﻿ / 43.0992997; -1.9029129
* Biuztain, 904 m 43°06′20″N 1°54′37″W﻿ / ﻿43.10562°N 1.9103458°W﻿ / 43.10562; -1.9103458
* Arramia, 866 m 43°06′06″N 1°55′20″W﻿ / ﻿43.1015994°N 1.9222267°W﻿ / 43.1015994; -1.9222267
* Erroizte Hegoa, 847 m 43°06′42″N 1°52′25″W﻿ / ﻿43.1118025°N 1.8736832°W﻿ / 43.1118025; -1.8736832
* Erroizte Iparra, 822 m 43°06′49″N 1°52′28″W﻿ / ﻿43.1136924°N 1.8744843°W﻿ / 43.1136924; -1.8744843
* Loiategiko Kaskoa, 797 m 43°05′25″N 1°52′57″W﻿ / ﻿43.0903483°N 1.8823821°W﻿ / 43.0903483; -1.8823821
* Erroizte Azpikoa, 744 m 43°06′57″N 1°52′45″W﻿ / ﻿43.1158011°N 1.8792394°W﻿ / 43.1158011; -1.8792394
* Urdola, 742 m 43°06′52″N 1°53′16″W﻿ / ﻿43.1145423°N 1.8877312°W﻿ / 43.1145423; -1.8877312

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Muñoa mendilerroa Eguzkizko Muñoa mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60223535